Eins og fram kemur í Aðalnámskrá grunnskóla 2011 kýs foreldrafélag skólans fulltrúa í skólaráð . Skólaráð á að vera samráðsvettvangur skólastjóra og skólasamfélags um skólahald og tekur þátt í stefnumörkun fyrir skólann og mótun sérkenna hans . Skólaráð fjallar um skólanámskrá skólans , árlega starfsáætlun , rekstraráætlun og aðrar áætlanir um skólastarfið . Skólaráð fær til umsagnar áætlanir um fyrirhugaðar meiriháttar breytingar á skólahaldi og starfsemi skóla áður en endanleg ákvörðun um þær er tekin . Skólaráði ber einnig að fylgjast almennt með öryggi , aðbúnaði og almennri velferð nemenda . Kosið er í skólaráð á aðalfundi foreldrafélagsins . Skólaráðsfundir eru mánaðarlega og boðar skólastjóri til þeirra . Auk þess á skólastjóri að boða til sameiginlegs fundar skólaráðs og stjórnar nemendafélags að lágmarki einu sinni á ári .